Xabier Susperregi Gutierrez

**Xabier Susperregi Gutierrez** (Errenteria, Gipuzkoa, 1971ko apirilaren 12a) poeta eta idazlea da. Hainbat kulturatako literatura, arte eta tradizioen dibulgatzailea. Biblioteca de las Grandes Naciones argitaletxea sortu zuen Calaméo plataforman, eta modu altruistan argitaratzen ditu liburu digitalak. Bere jarrera solidarioagatik ezaguna da munduan zehar, eta giza eskubideen urraketek leku hartzen dute haren idatzi askotan.  

## Bizitza 
Xabier Errenterian jaio zen, Jose Manuel Susperregi Olano eta Milagros Gutierrez Perez gurasoek sortutako familian. Lau anai-arrebaren artean hirugarrena da. Errenteriako *Tellerialde* eskolan egin zituen oinarrizko ikasketak OHOko 8. arte eta ondoren Pasaiako *CIFP Don Bosco LHII* ikastetxean jaso zuen prestakuntza profesionala. Ordutik bere aitak sortu zuen tailerrean lan egiten du.

Soldadutza egitetik libratu bazen ere, kolektibo antimilitaristako militante izan zen bere herrian. Horrekin batera Amnistia Internazionalarekin kolaboratzen zuen eta bi urtez jardun zuen *Shukran* aldizkaria zuzentzen; aldizkari horren bidez, Sahararekin lotutako albiste eta artikuluak zabaltzen zituzten. *Zintzilik* irrati librean ere utzi zuen bere aletxoa.  

2002tik Oiartzunen bizi da, eta bertan errotua dago. Hiru seme-alabaren aita da. Oiartzun bere emaztea eta aita jaio ziren herria izateaz gain, aitaren haurtzaroa markatu zuen herria ere bada. Gerra zibilaren hasieran utzi behar izan zuen herria aitak bere familiarekin batera eta hilabete izugarri haietako aitaren kontakizunek eragina izango zuten Xabierrek mamitutako pentsamendu bakezalean eta Sahara edo Palestina bezalako herri zapaldu batzuekiko kidetasun eta konpromisoan.  

2017an *Para siempre* poema liburua idatzi zuen bere aitaren eta Euskal Herrian gerra zibila bizi izan zutenen oroitzapenak kontatuz.

## Idazle eta poeta 
thumb|267x267px|*Elisa Beltran el último tranvía* liburuaren aurkezpena. Xabier Susperregi, Elisa Jure eta Itsaso Cruz. Errenteria 2025.
Xabier lanbidez mekanikaria da baina pasioz idazlea eta poeta. Kultura ezberdinetako literatura, arte eta tradizioen dibulgatzailea da. Bere herriaren eta beste herri batzuen historia kulturala jasoz, *Biblioteca de las Grandes Naciones*  argitaletxea sortu zuen, literatura liburu digitalen bidez ezagutarazteko eta irakurle guztiei doan banatzeko. 

Hastapenak 1993koak dira gutxi gora-behera, aldizkarietan kolaborazioren bat egin eta *Ketedoi* aldizkari txiki bat argitaratu zuenekoa, lagun batzuekin batera. 2003 inguruan hasiko zen sarriago idazten. Irakeko gerraren muntaia handiak, Palestinako herri zapalduaren lurretako etengabeko gertaerek, Ciudad Juarezeko emakumeek, Espainiara itsasoz iritsi nahian pateretan hildakoek... hainbat egunkaritan artikuluak idazten hastera eraman zuten, bertan oso bidegabeak iruditzen zitzaizkion gertaerak salatuz. 

2005ean argitaratu zuen *Betiko jolasak* liburua, Nekane Martiarena, Iñigo Izargarai eta Andoni Odriozola ilustratzailearekin batera, eta Oiartzungo udalak zabaldua. Euskaraz argitaratu zen, eta bertan galtzen joan diren haur jolasak jasotzen dira, berreskuratzeko eta ahanzturan ez erortzeko tresna gisa. Argitalpen horrek eman zion bide segidan argiratu zituen liburu askori: *Oiartzungo haraneko kondairak*, *Gure atsotitzak*, *Behin batean… alegia*, *Etxetxikiko On Manuel Lekuona*, *Igarkizunen mundua*, *Sorginen liburua* (Susperregiren hogeita hamar bat ipuin originalez gain, Euskal Herrian jasotako sorginei buruzko ehun testigantza inguru biltzen dituen liburua) eta  *Sahara eta Palestinako ipuinak* liburua.
thumb|Xabier Susperregi eta Leire San Martin Marcos, Maria de Illarra liburuaren aurkezpenean.Oiartzungo udaletxea 2025.
Bere jarduera solidarioagatik ezaguna da munduan zehar, lagun eta kolaboratzaile asko dituelarik, batez ere Sahara, Palestina, Mexiko eta Hego Amerikako poeta eta artistekin ekoitzitako hainbat liburutan. Hor daude, besteak beste: *Las madres de la Plaza de Mayo*, *Auschwitz* edo *La Noche de los Lápices*.

Ana Mendiola poeta eta dantzariaren laguntzarekin, bere liburuen aurkezpenak formatu berri batean egiten ditu, dantza, poesia eta musika uztartuz. Horren adibide dira: Errenterian egindako *Maria de Zozaya*, Irunen eta Oiartzunen eginiko *Partisanas* eta Larragan egindako *Maravillas Lamberto* liburuen aurkezpen-omenaldiak.
Fitxategi:Maria Zozaia.Aurkezpen kartela.Errenterian.jpg|Maria Zozaia emanaldia.Errenteria
Fitxategi:Partisanak.Irungo errezitaldiaren kartela.jpg|Partisanas emanaldia.Irun
Fitxategi:Maravillas Lamberto.Aurkezpen kartela Larragan.jpg|Maravillas Lamberto emanaldia.Larraga
Fitxategi:Partisanak Oiartzun.jpg|Partisanak emanaldia.Oiartzun

## Sortu dituen lanak 
### Ipuinak eta Elezaharrak 
### Asmakizunak 
### Atsotitzak 
* *Gure Atsotitzak.* Itzulpena: Jabi Elizasu. Oiartzungo Udala. ISBN: 978-84-88917-20-1 (2007).
* *Proverbios de Rusia.* BGN, 2017. 
* *Refranes vascos de 1620*. BGN, 2017.
* *Los refranes de San Juan de Dios*. BGN, 2018.

### Jolasak 
*Betiko jolasak*. Iñigo Izargarai, Nekane Martiarena eta Xabier Susperregi. Itzulpena: Jabi Elizasu. Oiartzungo Udala. ISBN: 978-84-0783-34-0-0 (2005).

### Alegiak 
### Saiakerak 
## Jasotako aintzatespenak 
* *Caballero solidario* izendapena. *Grito de Mujer-*ek Dominikar Errepublikan duen egoitzatik ematen dion errekonozimendua, bere jaialdietako hamarnaka liburu argitaratzeagatik.

* *Manuel Campazas* saria. Ponferradako *Grito de Mujer 2019* jaialdiaren sari berezia, emakumeari laguntzeko konpromisoagatik nabarmendu diren pertsonentzat. 
* *Urrezko kazetari* aitortza Mendebaldeko Sahararen isiltasun eta blokeo-harresiaren aurka egindako lan iraunkorrarengatik. 

## Erreferentziak 
## Kanpo estekak 
* Biblioteca de las Grandes Naciones (BGN) argitaletxearen bildumak eta liburuak